

**SISTE NYTT FRA**

**FAGFORBUNDET I RAUMA**

**FØR PÅSKE 2020**

Vi går inn i påsken med den stille uke som det heter før selve påskehøytiden. Mange av oss har hatt det «stille» allerede flere uker med hjemmekontor, mindre møtevirksomhet, hjemme på grunn av stengte skoler, barnehager med eller uten egne barn rundt seg. Mens andre igjen jobber masse. Vi har virkelig fått understreket hvilke oppgaver som er viktigst i samfunnet.

Fagforbundet i Rauma har laget en beredskapsplan som ligger ute på nettsiden vår. Her går det fram hvem som overtar ansvaret hvis de mest sentrale tillitsvalgte blir syk eller havner i karantene.

Det har vært møte mellom Rådmann og organisasjonene i dag. Her var tema informasjon om situasjon, planlegging framover, eventuelle endringer av arbeidssted for ansatte, endring av arbeidsplaner som følge av koronasituasjonen og påskeåpne skoler og barnehager. Når det gjelder det siste blir det et møte mandag med skolesjef og barnehagesjef om alle aspekt om dette.

Mange har vært hjemme med barn på grunn av stengte barnehager og skoler. Som alle vet er omsorgsdagene doblet. Husk at medgåtte dager telles annerledes enn ved egenmelding for egen sykdom og sykemelding. Det er bare de dagene dere skulle vært på jobb som skal tas med.

Disse ukene som har gått siden Norge «stengte» ned har vært uvirkelig og rare. Og det ser ut til at påske kommer til å bli veldig annerledes er noen påske vi noen gang har hatt. Og noe helt annet enn det vi har planlagt at det skulle bli.

Fagforbundet både lokalt og sentralt har beredskap i påsken. Dere skal ikke være redd for å ta kontakt dersom det er noe: marit.thorstensen@rauma.kommune.no – 92667648

 krh.hoem@hotmail.com - 47764798

 siv.janne69@gmail.com - 92654389

Fagforbundet i Rauma vil med dette ønske alle en riktig god påske.

Åndalsnes, 03.04.2020